Engebret Café

Engebret Café er en restaurant på Bankplassen 1 i Oslo. Restauranten har fått navnet etter sin grunnlegger Engebret Christoffersen, som startet restauranten i 1857. Restauranten lå først i Rådhusgata 11, men har holdt til på Bankplassen siden 1863. Engebret Café har i løpet av den tiden den har eksistert, gjennomgått svært få endringer. I 1921 var den utsatt for brann, men allerede året etter åpnet den igjen med sitt gamle utseende. Selve bygningen er fra rundt 1760. Engebret Café var lenge et samlingsstedet for journalister, og Engebret-bevegelsen, et nettverk av kvinnelige journalister i Oslo, tok sitt navn etter stedet. Referanser Litteratur Peter Rosenkrantz Johnsen: Engebreth (s. 210-213). Folkebladet No. 14. 31te Juli 1904. Knut Are Tvedt (red): Oslo byleksikon, Kunnskapsforlaget 2010, s. 156, ISBN 978-82-573-1760-7 Eksterne lenker Offisielt nettsted (en) Engebret Café – kategori av bilder, video eller lyd på Commons (no) «Engebret Café». Kulturminnesøk. Riksantikvaren – Direktoratet for kulturminneforvaltning.